REPUBLIKA HRVATSKA

SREDNJA ŠKOLA IVANA TRNSKOGA

HRVATSKA KOSTAJNICA

HRVATSKIH BRANITELJA 14

KLASA: 112-01/20-01/06

URBROJ: 2176-63-01-20-1

Hrvatska Kostajnica, 4. veljača 2020. godine

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12., 94/13. i 152/14., 7/17., 68/18, i 98/19.) i članka 3. i 4. Pravilnika o načinu i postupku zapošljavanja,  ravnateljica Srednje škole Ivana Trnskoga Hrvatska Kostajnica, raspisuje:

**N A T J E Č A J**

**za radno mjesto**

**1. TAJNIK/CA ŠKOLE** – jedan izvršitelj/ica, na određeno puno radno vrijeme (zamjena).

**Uvjeti**: **a)** sveučilišni diplomski studij pravne struke ili specijalistički diplomski stručni studij javne uprave, **b)** preddiplomski stručni studij upravne struke, ako se na natječaj ne javi osoba gore navedenih struka;

**c)** ostali uvjeti sukladno Zakonu o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 7/17. i 68/18 i 98/19.)

Mjesto rada: Srednja škola Ivana Trnskoga Hrvatska Kostajnica, Hrvatskih branitelja 14,

444 30 Hrvatska Kostajnica

U pisanoj prijavi na natječaj kandidati obavezno navode osobne podatke: ime i prezime, adresu , kontakt – broj telefona/mobitela, e-mail i naziv radnog mjesta na koje se prijavljuje.

**Uz vlastoručno potpisanu prijavu na natječaj potrebno je priložiti:**

- životopis

- dokaz o stručnoj spremi (diploma)

- dokaz o državljanstvu

- elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje

- uvjerenje nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 3 mjeseca).

Isprave se prilažu u neovjerenom presliku. U svrhu utvrđivanja vjerodostojnosti dokumentacije od kandidata koji je zadovoljio u postupku izvršit će se uvid u originalnu ili ovjerenu dokumentaciju prije zaključivanja ugovora o radu.

Sklapanjem ugovora o radu ugovara se probni rad.

Kandidat koji se poziva na pravo prednosti pri zapošljavanju, po posebnim propisima, dužan je u prijavi na natječaj pozvati se na to pravo i priložiti sve potrebne dokaze o ostvarivanju prava prednosti na koje se poziva, , a prednost u odnosu na ostale kandidate ostvaruje samo pod jednakim uvjetima, ukoliko ispunjava sve uvjete natječaja.

Kandidat koji se poziva na pravo prednosti prilikom zapošljavanja u skladu s člankom 102. Stavkom 1.-3. Zakona o hrvatskim braniteljima iz Domovinskog rata i članovima njihovih obitelji (NN 121/17) uz prijavu na natječaj dužan je priložiti , osim dokaza o ispunjavanju traženih uvjeta iz natječaja i sve potrebne dokaze iz članka 103. istoimenog zakona.

Popis dokaza kojima se ostvaruje pravo na prednost prilikom zapošljavanja na temelju Zakona o hrvatskim braniteljima iz Domovinskog rata i članovima njihovih obitelji

 ( NN121/17) dostupan je na poveznici Ministarstva branitelja https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS

%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJA

VANJU.pdf

Kandidati koji se pozivaju na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (npr: rješenje, ugovor, sporazum i sl.).

Kandidat koji se poziva na pravo prednosti pri zapošljavanju sukladno članku 48.f. Zakona o zaštiti vojnih i civilnih invalida rata (NN br. 33/92,57/92,77/92,27/93,58/93,02/94,76/94,108/95,108/96,82/01,103/03,148/13 i 98/19), uz prijavu na natječaj dužan je, osim dokaza o ispunjavanju traženih uvjeta priložiti i rješenje, odnosno potvrdu iz koje je vidljivo spomenuto pravo, te dokaz o tome na koji je način prestao radni odnos.

 U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Kandidati koji su pravodobno dostavili potpunu prijavu sa svim osobnim podacima (osobno ime, adresa stanovanja, broj telefona odnosno mobitela, e-mail adresa) i sa svim prilozima odnosno ispravama kojima dokazuju da ispunjavaju uvjete natječaja biti će pozvani na procjenu prema odredbama Pravilnika o načinu i postupku zapošljavanja u Srednjoj školi Ivana Trnskoga Hrvatska Kostajnica.

Vrijeme, mjesto i način održavanja procjene objavit će se najkasnije tri dana prije dana određenog za procjenu na mrežnoj stranici škole: [www.ss-itrnskog-hrvatskakostajnica.skole.hr](http://www.ss-itrnskog-hrvatskakostajnica.skole.hr).

Povjerenstvo za vrednovanje kandidata imenuje ravnatelj te ono provodi provjeru znanja razgovorom (intervjuom).

Kandidati su obvezni pristupiti procjeni, ako kandidat ne pristupi utvrđenoj procjeni i vrednovanju, smatra se da je povukao prijavu na natječaj.

Na natječaj se mogu ravnopravno prijaviti osobe oba spola.

Rok za podnošenje prijava je **8 dana** od dana objave na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči školske ustanove. Natječaj je objavljen 4.2.2020. godine, a vrijedi do 12.2.2020. godine.

Prijave s potrebnom dokumentacijom o ispunjavanju uvjeta dostaviti osobno ili putem pošte na adresu škole: **SREDNJA ŠKOLA IVANA TRNSKOGA HRVATSKA KOSTAJNICA, Hrvatskih branitelja 14., 44430 Hrvatska Kostajnica, s naznakom „Za natječaj- tajnik/ca škole“**

Nepotpune prijave, odnosno prijave koje ne sadrže tražene podatke i priloge, kao i prijave koje pristignu izvan roka, neće se razmatrati, a osobe koje podnesu takve prijave neće se smatrati kandidatima prijavljenima na natječaj. Škola ne obavještava osobu o razlozima zašto se ne smatra kandidatom natječaja.

O rezultatima natječaja svi kandidati/kinje bit će obaviješteni u zakonskom roku putem web stranice Škole: [www.ss-itrnskog-hrvatskakostajnica.skole.hr](http://www.ss-itrnskog-hrvatskakostajnica.skole.hr).

 Ravnateljica

 Olga Mijočević,prof